भाजपा के नेतृत्व वाले एनडीए के पिछले शासनकाल में किस तरह शिक्षा का जमकर भगवाकरण किया गया था, यह किसी से छिपा नहीं है. कामरेड कारत निश्चित तौर पर इस तथ्य से परिचित होंगे कि मई 2014 में मोदी सरकार के शासन में आने के बाद से, हिंदू राष्ट्रवाद के विघटनकारी एजेंडे को लागू करने की प्रक्रिया में तेज़ी आई है. देश में आतंक का वातावरण निर्मित कर दिया गया है और उदारवाद और अभिव्यक्ति की स्वतंत्रता का गला घोंटा जा रहा है.